This entry was posted in algebra help, Algebra Homework and tagged algebra homework help, online Algebra tutor, Online Tutoring by tutorpace. Bookmark the permalink. STES DE NECKER'S GENERAL WEBSITE AND BLOG FOR GENERAL MATTERS: November 2012
Oordeelsdag - 21 Desember 2012!
21 Desember 2012 – Oordeelsdag?
Die internet is vol allerhande teorieë dat die wêreld op 21 Desember 2012 sal vergaan. Selfs Hollywood het op die wa gespring met 'n film waarin aardbewings en meteoriet-storms die aarde sal tref. Die Wit Huis beland selfs op 'n vliegdekskip wat deur 'n magtige tsunami meegevoer word!
Volgens aanhangers van die “einde van die wêreld” teorie, vestig hierdie doemprofete hulle aannames uitsluitlik op die Maya kalender wat net tot 21 Desember 2012 strek.
Eeue gelede het die Maya’s voorspel dat daar 'n verandering op hierdie datum sou kom, maar nooit het hulle voorspel dat dit die einde van die aarde sou beteken nie. Of hierdie verandering maar bloot die einde van 'n era of 'n beskawing sou wees, weet niemand.
Die Mayaanse (Asteke) Kalender
Die Maya's het verskeie stelsels gebruik om hulle kalenders op datum te hou. Die kalender waarna die doemprofete so graag verwys word algemeen na verwys as die 'lang telling'. In werklikheid is die jaartelling 'n baie eenvoudige idee. Dit tel bloot die dae sedert 'n vaste beginpunt naamlik 3114 v.C. Daarna word die jaartelling in vaste periodes van ongeveer 394 jaar aangedui. Hierdie periodes van 394 jaar word na verwys as “Baktuns”. Aangesien die getal '13' so 'n belangrike en heilige getal vir die Maya's was, verstryk die dertiende “Baktun” (394 jaar periode) op 21 Desember 2012.
David Stuart, spesialis in Mayaanse inskripsies aan die universiteit van Texas, stel dit soos volg: "Dit is 'n spesiale verjaardag van 'n skepping. Die Maya's het nooit gesê dat die Aarde vernietig sou word. Hulle het selfs nooit gesê dat daar iets ergs staatkundig sal gebeur nie. Hulle het bloot die verjaarsdag datum van die sogenaamde 'Monument Ses' aangekondig.
Die “Bolon Yokte” is 'n klip tablet wat in die jare sestig gevind in 'n ruïne in die suide van Mexiko met die aanleg van 'n pad. Die “Bolon Yokte” is uniek in die sin dat die ekwivalent van die jaar 2012 in ons kalender daarop vermeld. Die opskrif beskryf 'n gebeurtenis wat in 2012 sal plaasvind met “Bolon Yokte”, 'n geheimsinnige god van die Maya's wat met beide oorlog as skepping geassosieer word.
Ongelukkig het die klip tablet oor die jare heen so erg beskadig geraak dat baie van die inskripsies daarop nie meer leesbaar is nie. Argeoloog Guillermo Bernal van die Universiteit van Mexiko interpreteer die laaste woorde op die tablet as volg: "En hy sal uit die hemel neerdaal".
Bernal het dan ook sy eie verklaring vir die talle doem scenario's wat tans die rondte doen. "Die openbaring is 'n Westers-, Christelike konsep wat op die Maya's geprojekteer word. Miskien omdat alle Westerse mites oor die einde van die wêreld reeds lankal weerlê is."
Dit is algemeen bekend dat die Maya sterrekundiges verstommend korrek in hulle berekeninge en voorspellings was. Ongelukkig het hulle ook (foutiewelik) bereken dat die aarde en die son op dieselfde lyn met die middelpunt van ons Melkweg tot stand sal kom op 21 Desember 2012; iets wat slegs een keer elke 25,800 jaar gebeur. Tegnies sou dit dan 'n soort zero-toestand in die draaiwerking van die elektromagnetiese velde van ons sonnestelsel, beteken .
Volgens die doemprofete sou hierdie “zero-toestand” veroorsaak dat die tektoniese plate op aarde begin verskuif, met die gevolg dat die magnetiese pole van plek sou verander wat op sy beurt 'n wêreldwye ramp sou veroorsaak.
Volgens Philip Plait, 'n sterrekundige wat die webwerf 'Bad Astronomy' administreer, sal die aarde en die son wel een of ander tyd in 'n lyn ​​met die middelpunt van die Melkweg te staan kom, maar daar bestaan geen aanduiding dat dit noodwendig in 2012 sal gebeur nie!
Gaan maar rustig voort om nog saans "Sewende Laan” te kyk. Ek het dit op goeie gesag dat daar niks ernstigs op 21 Desember 2012 sal gebeur nie!
Ps. Hoekom nou juis 21 Desember verstaan ek ook nie. As dit eerder 20 Desember was, sou dit ons mos baie meer rede gegee het om te spekuleer. Ek spekuleer ook maar net; 20 12 2012 !! Of miskien is ons net 100 jaar te vroeg !? - 21 12 2112? Wonder maar net....
Posted by Stes de Necker at Tuesday, November 27, 2012 No comments:
Die Toekoms van Suid Afrika - Sonder Siener van Rensburg
Die Toekoms van Suid Afrika –
Sonder Siener van Rensburg
“As ŉ profeet iets in die naam van die Here aankondig, en dit kom nie uit nie en dit gebeur nie so nie, dan het die Here nie met die profeet gepraat nie. Dan het die profeet hom dit aangematig en hoef jy jou nie aan hom te steur nie.” (Deut. 18:22)
Dit wil voorkom of daar vandag baie mense in Suid Afrika is wat meer waarde heg aan die sogenaamde visioene van Siener van Rensburg as aan die onwankelbare Woord van God. Van die 700 opgetekende “visioene” van, van Rensburg, is daar alreeds hordes wat nooit bewaarheid is nie.
Wat is dan fiksie en wat is waarheid? Hoekom word daar altyd net n politieke- en nie ook n Godsdienstige interpretasie daaraan geheg nie?
Vir elke Christen gelowige behoort Openbaring 13:5 van besondere Godsdienstige betekenis te wees wanneer daar geskryf staan: "Die dier is toegelaat om verskriklike dinge te sê en te laster en om twee en veertig maande lank gesag uit te oefen.”
Die onverantwoordelike toepassing van hierdie teksvers op Suid-Afrika se politieke bedeling na 1994 is, om die minste te sê, skyn heilig en aanmatigend. Openbaring 13:5 is, in die eerste instansie, 'n oproep vir elke gelowige om hom- of haarself tot God te bekeer voordat dit te laat is.
In die onderstaande artikel bespreek Prof. Johan Malan (Middelburg Mpumalanga) die twyfelagtige profesieë van hierdie man.
Prof. Johan Malan, Middelburg
Spesifieke bewerings word oor die opgaar van duisende pangas (lang messe) gemaak: “Op ‘n vergadering op 27 April te Kameeldrift-Wes is die volgende aan ons meegedeel: Daar is ‘n hardeware-winkel in die Noordooste van Pretoria (die naam is aan ons bekend) wat die afgelope maand meer as 38 000 pangas aan swartes verkoop het. Party kom koop tot 20 op ‘n slag... Die oproep van die voorvadergeeste kom eerste vir die pangas. Nou begin hulle hulleself gereed kry. In ons gebied hoor ons nou ook gereeld die Afrika tromme in die nag.”
Radikale Israelvisiegroepe is baie vindingryk en bekend daarvoor dat hulle allerlei nuwe gerugte bedink om hulle bangmaakstories lewendig te hou. Nadat Siener Van Rensburg se profesieë oor die einde van die eeu nie in die jaar 2000 in vervulling gegaan het nie, het hulle aan die storie van dieNag van die lang messe begin werk. Van toe af hou hulle Nelson Mandela se gesondheid fyn dop omdat sy dood volgens hulle na die skielike uitbars van geweld teen die blankes sal lei. In November 2005 het een van die moderne “Boere-profete” op ‘n joernaalprogram op Kyknet gesê dat die bekende swart leier waarna Oom Siener verwys het, teen die middel van 2006 sal sterf en dan in ‘n glaskis in staatsie sal lê. Dit het nie gebeur nie.
Vir meer besonderhede oor die Israelvisie, lees gerus: Die Verbondsvolk Israel: Wie is Hulle? - www.bibleguidance.co.za
Neil Armstrong - "Good luck Mr. Gorsky"
“GOOD LUCK MR. GORSKY”
FOLLOWING THE ANNOUNCEMENT OF THE DEATH OF NEIL ARMSTRONG RECENTLY, THIS LITTLE BIT OF TRIVIA IS QUITE INTERESTING.
HIS NEIGHBORS WERE MR AND MRS GORSKY. AS HE LEANED DOWN TO PICK UP THE BALL, YOUNG ARMSTRONG HEARD MRS. GORSKY SHOUTING AT MR. GORSKY, "SEX! YOU WANT SEX?! YOU'LL GET SEX WHEN THE KID NEXT DOOR WALKS ON THE MOON !"
Wie is nou eintlik die "Afrikaners" in Suid Afrika?
Wie is nou eintlik die “Afrikaners”
in Suid Afrika?
Afrikaners is nie hoofsaaklik afstammelinge van die Hollanders soos wat dit algemeen in die eietydse media en selfs in historiese werke beskou word nie. Alhoewel die eerste blankes wat in 1652 aan die Kaap geland het, Hollanders was, het hulle hierheen gekom in diens van die V.O.C. en nie as setlaars nie. Hulle was Hollanders wat 'n voorraad depot vir hulle skeepsvaarders moes kom vestig. Jan van Riebeeck self het teruggekeer Nederland toe en nooit weer Suid-Afrika daarna besoek nie.
Dit was egter 'n ander groep Europeërs wat in die Kaap aangekom het, wat die kern van die ware setlaars in die Wes Kaap gevorm het. Hierdie setlaars het van verskeie Europese lande soos Duitsland , Holland , Frankryk en 'n paar ander kleiner lande gekom.
Dit is belangrik om daarop te let dat daar in werklikheid twee uiteenlopende groepe Nederlanders na Suid Afrika gekom het. Die eerste groep was amptenare van die VOC wat 'n baie sterk liberale wêreld en lewensbeskouing gehad het. Hierdie beskouing word onder andere bevestig deur die aanstelling van Simon van der Stel as goewerneur op 12 Oktober 1679. Simon van der Stel was van gemengde oorsprong. Hy is 1639 op die eiland Mauritius gebore, waar sy vader kommandeur was. Sy grootmoeder aan moeder kant was ene Monica da Costa wat van Oosterse oorsprong was.
Die tweede groep Nederlanders was Christen Protestante met ‘n sterk Nasionale en Christelike beskouing wat groot waarde geheg het aan die vaste leerstellings van die Bybel.
Teen 1685 het die here VXII besluit dat die Kaap aktief gekoloniseer moes word en onder die groepe wat hulle aangemoedig het, was die Franse Hugenote, wat uit Frankryk gevlug het toe die Edik van Nantes herroep is en hulle geweier het om van hulle Protestantse godsdiens afstand te doen.
In 1820 het 'n derde groep Europeërs, die Britse Setlaars, in groot getalle in Suid-Afrika aangekom.
Dit is interessant om daarop te let dat daar meer Nederlanders na Suid-Afrika verhuis het in die tydperk 1808 tot 1837, toe die Kaap onder Britse bewind was, as in die tydperk 1787 tot 1807, toe die Kaap nog grotendeels onder Nederlandse bewind was. Die Nederlandse getalle word egter totaal oorskadu deur die 30 000 tot 40 000 Duitsers wat die laaste groep Europeërs was wat hulle in die negentiende eeu in Suid-Afrika gevestig het.
Tydens die Nederlandse bewind (1787 – 1807) het 'n groep Nederlandse setlaars, baie van wie reeds tevore moes vlug weens vervolging en dus 'n tradisie van onafhanklikheid ontwikkel het, hulle teen die Nederlandse koloniale bewind begin verset. Hierdie verset het uiteindelik gelei tot die ontstaan van die "Vryburger-beweging". Die Vryburgers was in werklikheid die “ontkieming” van die Boervolk. Hulle was die eerste Blankes wat verantwoordelik was vir die oorgangstadium vanaf setlaars na 'n blanke inheemse volk wat later as die Boere bekend sou staan.
Tydens die Britse besetting van die Kaap (1808 – 1837), het 'n groot groep van hierdie Boere, wat 'n eie onafhanklikheid nagestreef het, opgepak en noordwaarts begin uitwyk na wat later bekend sou wees as die Oranje-Vrystaat, Transvaal en Natal.
Die Britse Regering wou egter steeds die Boere kolonialiseer en in 1840 word Natal as Britse gebied geannekseer. Na 'n paar ligte veldslae teen die Engelse, het die Boere weereens opgepak en Natal verlaat om hulle by hul volksgenote in die Oranje-Vrystaat en Transvaal aan te sluit.
As gevolg van die ontdekking van diamante in 1867 en goud in 1886, besluit die Britse regering om die hele grondgebied van Suid Afrika te annekseer, en dit lei tot die Eerste Vryheidsoorlog van 1880 tot 1881.
Die Boere Republieke weer egter Engeland se aanslag af, maar in 1899 keer die Britse magte, ondanks sterk teenkanting van die Liberale Party in die Britse Parlement, in veel groter getalle terug na Suid Afrika.
Ondanks verbete weerstand deur die Boere, oorweldig die Britse magte egter die Boere en dit lei tot die ondertekening van die Vrede van Vereeniging in 1902, waarvolgens Brittanje volle heerskappy van Suid Afrika verkry. Agt jaar na die sluiting van die Vrede van Vereeniging kom die Unie van Suid Afrika as Britse dominium, tot stand.
Aan die einde van die Anglo Boere-oorlog was daar dus drie sterk onderskeibare etniese groepe onder die breë spektrum van die Blanke bevolking in Suid-Afrika:
1. Die inheemse Boerevolk;
2. Die Kaaps/Nederlandse Setlaars wat trou gebly het aan Engeland en Europa.
3. Die Engelssprekende Wit setlaars, wat trou gebly het aan Engeland.
In 1902 het 'n sekere Dr. H.T. Colenbrander (Herman Theodoor, 1871-1945), 'n Nederlandse historikus, 'n studie onderneem na die genealogiese samestelling van die Kaapse populasie van Europese afkoms. [Colenbrander, H.T. “De afkomst der Boeren”, Kaapstad, C. Struik, 1964. Tweede Uitgawe. “Study of the origins of European settlers of the Cape up to 1885”]
Vir die doel van sy navorsing het Colenbrander die sluiting van huwelike en geboortes tot 1885 as basis gebruik. Op bladsye 20 tot 105 van sy publikasie word daar 'n kronologiese uiteensetting van die "Stamvaders en stammoeders van Kaapsche geslachten" gegee.
Die genealogiese klassifikasie is gedoen ooreenkomstig die land van herkoms van 25,000 immigrante en ouers van kinders wat aan die Kaap gebore is. In hierdie klassifikasie is Vlaminge as Nederlanders, Luxemburgers en Switsers as Duitsers en Wale as Franse ingedeel.
Indien aanvaar word dat:
1. Die mans in die Retief-deputasie wat Dingaan in Februarie 1838 besoek het;
2. Die mans in die Bloedrivier laer van Desember 1838, en
3. Die Kaapse Rebelle wat op kommando was aan die einde van die Anglo-Boereoorlog in 1902,
‘n genealogiese monster verteenwoordig van die blankes wat die Kaapkolonie destyds verlaat het, kan daar, aan die hand van die Colenbrander klassifikasie, die proporsionele gene-samestelling van die Afrikaners, wat voorheen in die Kaapprovinsie gekonsentreerd was, in die onderstaande Tabel aangegee kan word:
Immigrante in die
Kaapkolonie tot 1885
Bloedrivier laer - 1813
Kaapse Rebelle - 1902
In soverre die data 'n getroue weergawes is van die populasies waaruit dit versamel is, kan aanvaar word dat daar in 1902 geen beduidende genetiese verskil was tussen die Afrikaner-populasie van die Boere Republieke en die Afrikaner populasie in die voormalige Kaapkolonie nie.
Benewens die verwydering tussen Boer en Brit wat deur die Anglo-Boereoorlog veroorsaak is en gevolglik enige huwelik tussen Engelse en Afrikaners so te sê ondenkbaar gemaak het, asook sekere kernaspekte van die Calvinisme, het grootliks daartoe bygedra dat die Afrikaner prakties as 'n genetiese geslote populasie bly voortbestaan het. Dit was juis hierdie Calvinistiese lewensbeskouing wat die Afrikaner daarvan weerhou het om hulself met die inboorlingstamme van Suid-Afrika te vereenselwig en dus geneties te vermeng, aangesien sulke gelykstelling “strydig (is) met die wetten van God ent natuurlike onderscheid van afkomst en geloof” sou wees. (Dr. Du Toit soos aangehaal deur Nepgen, 1938).
Desnieteenstaande die volgehoue immigrasie en blootstelling aan die Engelse invloed, en voortdurende kontak met die inboorlinge van Suid-Afrika, kan daar aanvaar word dat die gene-samestelling van die Afrikanervolk tot 'n groot mate konstant gebly het tot aan die einde van die moderne era in die laat negentiger jare. In die post-moderne tyd, hoofsaaklik na 1994, was daar natuurlik n dramatiese toename in gemengde huwelike binne die totale spektrum van volkere en kultuur groepe.
Dekades later (1971) het navorsers soos dr. J.A. Heese egter bereken dat die Duitse gene in die Afrikaner bevolking verreweg oorheersend is, hoewel daar ’n min of meer gelyke verdeling van Neder­landse en Duitse bloed in die Afrikaner is. [Die Herkoms van die Afrikaner 1971.]
Volgens Heese, wat die genealogiese samestelling van die Afrikaner vir die periode 1657 tot 1867 bestudeer het, is die samestelling van die Afrikaner: Nederlands 35,5%, Duits 34,4%. Frans 7,2%, Nie-Europese oorsprong 7,2%, Engels 2,6%, ander Europese oorsprong 3,5% en onbekend 3,5%. (Volgens Heese was daar gedurende die periode 1652 tot 1800 nagenoeg 1200 gemengde huwelike en daarvolgens kon hy bepaal dat nagenoeg 7,2% van die Afrikaner oorsprong, Nie-Europees was).
Laasgenoemde vermenging was hoofsaaklik verantwoordelik vir die totstandkoming van Suid Afrika se Bruin (Kleurling) bevolking.
GFC de Bruyn daarinteen, [J.S. Bergh ed. Herdenkingsjaar 1988, R.T.J. Lombard "Die bydrae van die Franse Hugenote tot Suid-Afrika se bevolkingsamestelling"] wat 'n verskillende basis van berekening gebruik het, beweer dat die samestelling 34,1% Nederlands, 29,2% Duits, 24,7% Frans, 0,3% Engels, ander Europese oorsprong 2,4%, Nie-Europese oorsprong 5,4% en onbekend 3,9% is.
Ofskoon ons dus byna ewe veel "Duits" as "Hollands" van afkoms is, is die Duitse bydrae tot ons gene-poel kwantitatief baie groter. Die Afrikaner het dus bykans ewe veel Nederlandse en Duitse bloed in sy are, maar wat die genetiese verskeidenheid aanbetref, is hy oorwegend Duits van oorsprong.
Sou dit miskien kon verklaar waarom soveel Afrikaners tydens die Tweede Wêreldoorlog ’n groter geestelike verwantskap met die Duitsers getoon het, en hoekom daar in so baie Afrikaner-huise in die verlede nooit juis ’n besondere band met Nederland bestaan het nie?
Botha, C.G. (1939) “Die Kaapse Hugenote” Nasionale Pers, Bpk., Kaapstad.
Norval, E.J.G. (2002) “Bloed, Sweet en Trane. Die verhaal van die Voortrekkers” Bienedell Uitgewers, Pretoria.
Nepgen, C.C. (1938). “Die sosiale gewete van die Afrikaanssprekendes” Uitgegee deur die Christen-studentevereeniging van Suid-Afrika.
Colenbrander, H.T. (1902) “De Afkomst der Boeren” Uitgegeven door het algemeen
Hermann Giliomee “Allowed such a state of freedom: Women and gender relations in the Afrikaner community before enfranchisement in 1930” Universiteit van Stellenbosch.Johan van Vlaams “Herkoms van die Afrikaner: Ons is Duits eerder as Nederlands!” (http://en.wikipedia.org/wiki/northern_Low_Saxon
Heese, J.A “Die Herkoms van die Afrikaner 1657-1867”
Lombard, R.T. J. "Die bydrae van die Franse Hugenote tot Suid-Afrika se bevolkingsamestelling"
Bergh J.S. ed., Herdenkingsjaar 1988
Posted by Stes de Necker at Monday, November 26, 2012 No comments:
Die Toekoms van Suid Afrika - Sonder Siener van Re...
Wie is nou eintlik die "Afrikaners" in Suid Afrika...
Daardie Verdomde Skoenveter
Beware the deadly Nile virus
South Africa's First Ladies
Only in England - Where else
Constitution of the Republic of South Africa - Rig...
The Freedom Charter of the ANC - 1955
Diversitet - Suid Afrika se Grootste Bate
"Cry the Beloved Country" - We're still Crying !...
Suid Afrika se Politieke Siekte.
Mangaung and the past American Presidential Electi...
Old Age - Is it really that bad?
The Truth about Marikana.
Dr. Lucas Ntyintyane - Speaking out for a better S...
Absentee Notes - A comprehensive guide for parents...
Our Brilliant Youth - Stop the world!
The Year 2012 in Pictures - Die Jaar 2012 in Beeld...
For All Grandparents out there.
My Kersboodskap aan almal vir 2012
The year 2012 - Looking back on the year that has ...
Who is Stes de Necker
Uitdaging vir die Landbou in Suid Afrika.
Verborge Skatte van die Bybel - Oorsig en beskouin...
Die Nuwe Testament - Kontinuum van die Ou Testamen...
Jesus se brief aan jou.
Die Tien Gebooie en die Wet van Moses - Geld hierd...